GiliGold/VAD_KnessetCorpus huggingface dataset:
משה גפני: להערכתי, תהיה הסכמה.
יריב לוין: זה רע"ם-תע"ל, זה האיחוד הלאומי.
יריב לוין: זה לא דבר שאנשים יידעו לענות לך עליו מהיום למחר.
עמי ברקוביץ: זה גם מנוסח יותר גורף מהרציונל שאתה מדבר עליו.
עמי ברקוביץ: זה לא מצמצם את הנסיבות של ההעברה למצבים שאתה מדבר עליהם.
משה גפני: זה מה שאני מדבר.
עמי ברקוביץ: אבל הצעת החוק, כפי שהגשת אותה, הרבה יותר רחבה.
יריב לוין: זו סוגייה לא פשוטה בכלל.
משה גפני: ננסה השבוע.
משה שיפמן: בכנסות הקודמות כל המפלגות תמכו בזה - גם ב-16, גם ב-17.
אברהם מיכאלי: תביא את זה כהצעת חוק מוסכמת של כל הסיעות, תביא את זה לוועדת הכנסת, שנעלה את זה לוועדת השרים בלי שום המתנות.
עמי ברקוביץ: אתה לא צריך להמתין, כי עברו 45 יום - הצעת החוק הטרומית הונחה ב-30 במרס 2011.
ארבל אסטרחן: אולי נחדד את הפרטים?
יריב לוין: נצביע על החוק הקיים בלי התוספת.
עמי ברקוביץ: כדי לא להגיע למצב שנבקש עוד דחייה, אם אפשר שבועיים, מבחינת ועדת שרים.
משה גפני: אני לא אביא את זה לכאן מבלי שתהיה הסכמה כוללת – גם הסכמה של ועדת שרים וגם של כל המפלגות.
עמי ברקוביץ: כמו שאמרת, ועדת שרים - - - גם כדי שנוכל לומר את הדבר הזה, אני צריך, כמובן, להביא את זה אליה.
משה גפני: בסדר, אני מבקש רק שתביא את זה.
משה גפני: מה שאנחנו מציעים – כאשר סיעה מורכבת ממפלגות, ייקבע שאפשר להעביר ממפלגה למפלגה או למפלגות נוספות באותה סיעה עד 5 אחוז מיחידת מימון.
משה גפני: התנאים, הסכם על כך הוגש ליושב-ראש ועדת הבחירות בעת הגשת רשימות המועמדים, ונמסרה הודעה ליו"ר הכנסת בתחילת הכהונה.
משה גפני: בסוגריים- - -
יריב לוין: הדבר הזה הוא בלתי חוזר?
משה גפני: כן, אבל מה קורה כשאחד מתפטר?
משה גפני: כאשר מפלגות המרכיבות סיעה אחת מקבלות מימון בנפרד, ההודעה ליו"ר הכנסת תימסר על-ידי בא כוח הסיעה, שהיה בא כוח הרשימה המשותפת.
עמי ברקוביץ: זה לא כלול בנוסח של הטרומית?
משה גפני: יש פה עוד דבר שגם לא כלול – אמסור לך את זה.
משה גפני: אך באותה הזדמנות הוא יודיע על בא כוח וממלא מקום גם לכל אחת מהמפלגות לעניין חוק המימון.
משה גפני: מכיוון שניהול הכספים הוא נפרד, מאותה עת בא כוח של כל מפלגה יוכל למסור הודעה לגבי אותה מפלגה.
משה גפני: אם התפטר או נפטר חבר בסיעה המשותפת – זה מה שאתה שאלת, אם זה באופן תמידי – זה באופן תמידי, אבל אם אחד מתפטר, והשתנה הרכב הסיעה המשותפת, יוכלו להודיע על שינוי בהשתייכות המפלגתית בהתאם לכך, כלומר נכנס חבר אחד, שלא היה מאחת הסיעות המרכיבות את הרשימה המשותפת, ויודעים מראש שהוא שייך למפלגה אחרת, אז משנים את המימון.
ארבל אסטרחן: אני יכולה להכין לזה נוסח, ולהעביר את זה לחבר הכנסת גפני, ואז נעביר את זה לנציגי הממשלה, נציגי הקואליציה?
משה גפני: אני מבקש ממך לאפשר לי לעשות את הניסיון.
משה גפני: אם אין הסכמה- - -
אברהם מיכאלי: איך ועדת שרים תדון בזה?
אברהם מיכאלי: יגידו לנו: זה שייך למפלגות – תחזיר את זה לכנסת.
משה גפני: זאת גם החלטה, הלוואי.
אברהם מיכאלי: אין להם מה להתערב בזה.
משה גפני: הלוואי, אבל הוא אמר, הוא נציג משרד המשפטים.
עמי ברקוביץ: זה אני צריך לאפשר לוועדה להחליט.
משה גפני: אני חושב שזה מה שראוי שיהיה.
משה גפני: אם אפשר רק, כשאתה מביא את זה לוועדת שרים, אם אתה יכול להשמיט את השם שלי – תגיד את כל השמות האחרים.
עמי ברקוביץ: בהצעה הקודמת שלך זה היה 2.5 אחוז, ועכשיו זה עולה ל-5 אחוז.
ארבל אסטרחן: לא, 17.
משה גפני: עד מנדט אחד.
משה שיפמן: זה היה 5 אחוז- - -
ארבל אסטרחן: חצי מנדט, כמו שאמר חבר הכנסת גפני – מה שאומרת חנה זה נכון, צריך להביא רק 2.5 אחוז; לא 5 אחוז.
ארבל אסטרחן: למה 5 אחוז ולא 2.5, עם הרציונל כפי שהוצג פה כעת, שהמינון יהיה זהה.
ארבל אסטרחן: בכנסת הקודמת ההצעה עברה טרומית, ונדונה בוועדת חוקה.
ארבל אסטרחן: מצאתי שהיה דיון אחד, שבסופו של דבר ההצעה לא אושרה, וזמן קצר אחרי זה הכנסת התפזרה, לכן זה לא הושלם.
ארבל אסטרחן: לא היתה שם גם הסכמה גורפת.
עמי ברקוביץ: היועצת המשפטית של ועדת חוקה, שבדרך כלל מטפלת בחוקים האלה, הצביעה שם על קושי של פריצה של העיקרון, שבעצם מפלגה יכולה להעביר למפלגה אחרת.
משה גפני: אם את יכולה, אם היושב-ראש מסכים – אני מבקש רק את הניסיון הזה.
עמי ברקוביץ: ולאחר שנקבל את הנוסח, נוכל לבוא עם זה לוועדת השרים.
יריב לוין: עכשיו מצביעים על החוק ללא התוספת הזאת.
ארבל אסטרחן: אני לא מניחה את זה בינתיים – ממילא אני צריכה לשבת עם דפנה על זה.
יריב לוין: לא נניח את זה עד שנמצה את השבועיים.
משה גפני: אז אנחנו אומרים מראש שיש השבועיים האלה לא להניח, כי יכול להיות, אם תהיה הסכמה, או הממשלה לא תתערב בזה- - -
יריב לוין: אחרי שבועיים תודיע לי, ואם זה – תבקש רביזיה.
יריב לוין: נודיע לך קודם, נתחיל לראות, ואם יהיו בעיות, נגיד לך: תעזוב את זה.
יריב לוין: נשתדל שזה יהיה השבוע.
יריב לוין: כמה זמן ייקח לך?
ארבל אסטרחן: אני יכולה להשתדל לעשות את זה היום, גג מחר.
יריב לוין: אם זה ילך, אתה תגיש רביזיה, ואז נקיים את העניין מחדש.
מנסור דהאמשה: אדוני, אני מסיעת חד"ש.
מנסור דהאמשה: גם לגבי הנכסים, מה שרשום כאן, היה בעבר כאילו ניתנה אפשרות למפלגות להסדיר את הנכסים שלהן, ולהעביר את זה מהשמות של הנאמנים לשם של המפלגה.
מנסור דהאמשה: יש חלק מהנכסים שלא הצלחנו להעביר.
מנסור דהאמשה: האם ניתן לתקן, לתת את ההזדמנות להעביר מהנאמנים למפלגה כדי שזה יהיה רשום ומוסדר?
יריב לוין: כן, אבל זה לא במסגרת הצעת החוק הזאת.
יריב לוין: באופן עקרוני אפשר תמיד, אבל זה לא רלוונטי לכאן.
יריב לוין: כי בזמנו נחקק חוק לתקופה מוגבלת של זמן.
יריב לוין: זה לא במסגרת החוק.
ארבל אסטרחן: חנה, את יודעת במה מדובר?
חנה רותם: חוק המפלגות קובע שאפשר להעביר נכסים על שם המפלגות תוך תקופה של עשר שנים, אם איני טועה, ללא תשלום מסים, ועשר השנים האלה חלפו לגבי חד"ש, אם אני לא טועה, ואם הם יעבירו מהנאמנים על שם המפלגה, הם יצטרכו לשלם הרבה מאוד כסף שאין להם.
יריב לוין: זאת הצעת חוק נפרדת, זה לא שייך בכלל לסוגייה הזאת.
יריב לוין: זה נוגע רק למועדים של דיווח ולתוכן הדיווחים; לא לצדדים המהותיים של העברות הנכסים.
יריב לוין: צריך להגיש הצעת חוק שתאריך את המועד.
יריב לוין: רבותיי, אני מציע אם כך, קודם כל תודה רבה לכולם על כל העבודה המשותפת ועל כל העזרה.
יריב לוין: אני מציע לאשר את החוק בנוסח כפי שהקריאה אותו ארבל ובתיקונים שנעשו כאן, כפי שארבל ציינה אותם.
יריב לוין: בעד – פה אחד נגד – אין נמנעים – אין אושר.
יריב לוין: אושר פה אחד, ואני אומר לפרוטוקול שהחוק יונח בעוד שבועיים, אם לא תתקבל בקשת רביזיה לפני כן.
יריב לוין: בוקר טוב, כולם לשבת, בבקשה לשבת, אני פותח את הישיבה.
יריב לוין: ראשית נתחיל בנושא שהתווסף לסדר היום והוא בקשת יושב ראש ועדת העבודה הרווחה והבריאות, חבר הכנסת , למיזוג הצעות החוק הבאות על מנת להביא אותן כהצעה אחת לקריאה השנייה והשלישית: הצעת חוק פיצוי נפגעי פוליו (תיקון – נפגעים שנולדו מחוץ לישראל), התשס"ט-2009, פ/480, של ידידי, חבר הכנסת ציון פיניאן.
יריב לוין: והצעת חוק פיצוי לנפגעי פוליו (תיקון – נפגע פוליו שטופל בבתי חולים בארץ ישראל), התשס"ט-2009, פ/1512, של ידידי, יושב ראש הוועדה לפניות הציבור, חבר הכנסת דוד אזולאי.
יריב לוין: נדמה לי שאין צורך להכביר מילים גם על חשיבות הנושא וגם על העובדה ששתי ההצעות עוסקות באותו עניין וראוי אכן למזג אותן ולאפשר את הבאתן כמקשה אחת לקריאה השנייה והשלישית.
יריב לוין: האם ישנן התייחסויות,שאלות, או שאפשר לעבור להצבעה?
יריב לוין: כל יום שעובר וזה לא מאושר, חבל על הזמן.
יריב לוין: אני עובר להצבעה, מי בעד הבקשה?
יריב לוין: בעד - פה אחד
יריב לוין: הבקשה אושרה פה אחד.
דוד אזולאי: אדוני היושב ראש, תודה רבה בשם כולם.
יריב לוין: בבקשה, תבורכו על החוק החשוב הזה.
יריב לוין: אישור השתייכותו הסיעתית של חבר הכנסת שכיב שנאן, בהתאם להוראות סעיף 10(א) 4(א) לתקנון הכנסת.
יריב לוין: מכאן אני עובר לנושא המקורי שלשמו התכנסנו כאן.
יריב לוין: ראשית, אני מברך את חבר הכנסת החדש-ישן, חבר הכנסת שכיב שנאן, ברוך הבא והרבה הצלחה.
יריב לוין: אני מבקש להעלות על סדר היום את אישור השתייכותו הסיעתית של חבר הכנסת שכיב שנאן, בהתאם להוראות סעיף 10(א) 4(א) לתקנון הכנסת.
יריב לוין: סעיף שאנחנו תיקנו ועדכנו במסגרת תיקוני התקנון, שהסדיר בעצם את התהליך שנעשה עד היום באופן שהיה לא לגמרי ברור ומוסדר באשר ליכולת של חבר כנסת שנבחר ונכנס לכנסת במהלך הקדנציה לאחר התפלגות שחלה בסיעתו, לבחור את החלק של הסיעה המקורית שאליו הוא משתייך.
אברהם מיכאלי: פעם ראשונה שמשתמשים בתקנון.
יריב לוין: נכון, בסעיף הזה.
יריב לוין: פנה אלי חבר הכנסת שנאן בתוך מסגרת 24 השעות המוקצית לו על פי התקנון מרגע שהתפטרותו של השר וילנאי מן הכנסת נכנסה לתוקפה והודיענו שהוא מבקש כי תאושר השתייכותו לסיעת העצמאות.
יריב לוין: אני כמובן אאפשר לך, חבר הכנסת שנאן, אם אתה מעוניין להוסיף משהו או להתייחס.
שכיב מוראד שנאן: החלטתי להצטרף לסיעת העצמאות נבעה משיקולים ערכיים שבאים להגיד, שאין לי את הזכות המוסרית לבטל מנדט של סיעת העצמאות לטובת סיעת העבודה לטובת סיעת העצמאות.
שכיב מוראד שנאן: לכן החלטתי לא לגעת בפיצול שקרה מאחר ולא הייתי חלק ממנו ולא סיבה בו, ומאחר וחבר הכנסת מתן וילנאי היה חבר בסיעת העצמאות, החלטתי למקום שהוא היה בו.
שכיב מוראד שנאן: אני מבקש שיירשם בפרוטוקול, בהמשך לתרגילים שנעשו לי אתמול, עם היותי בכיר זוטר בשירות המדינה, אני מבקש להודיע שאתמול, עוד בטרם חלפו 48 שעות התפטרות של השר מתן וילנאי, הגשתי מכתב התפטרות מעבודתי בשירות המדינה למנכ"ל משרד הרווחה, עם העתק לכל הנוגעים בדבר במשרד.
שכיב מוראד שנאן: המכתב התקבל ואין לי שום בעיה, הכול תקין ונכון ואני מבקש מהחברים לכבד את רצוני ולאשר את בקשתי.
שכיב מוראד שנאן: המון תודה.
נסים זאב: מה יקרה אם לא יקבלו את ההתפטרות?
נסים זאב: אני שואל ברצינות.
יריב לוין: את ההתפטרות שלו מקבלים ואין מצב שלא יקבלו את ההתפטרות.
שכיב מוראד שנאן: אני יכול להוסיף, שעל פי החוק, מהרגע שאני חבר כנסת, קרי, אתמול בשעה רבע לשמונה בערב, דיני כדין מתפטר גם אם אני לא שולח מכתב התפטרות.
יצחק הרצוג: דרך אגב, כמי שהיה שר הרווחה וממונה על שכיב שנאן, הוא היה עובד טוב וחבל שהוא עוזב את משרד הרווחה.
יצחק הרצוג: הוא יודע את דעתי.
יריב לוין: חבר הכנסת הרצוג, יושב ראש סיעת העבודה, בבקשה.
יצחק הרצוג: יש לי שאלה לפני שאתייחס לנושא במהותו.
יצחק הרצוג: אני רוצה לדעת, האם יש הסכם בין סיעת עצמאות לבין שכיב שנאן?
יצחק הרצוג: כדאי שנחתם האם נחתם או יש הבנות לגבי ההמשך?
יצחק הרצוג: מן הראוי שנדע את זה לפני שנתייחס לנושא כולו.
יריב לוין: אני לא הכתובת לשאלה הזאת.
שלמה מולה: למה אתה לא הכתובת?
שלמה מולה: אתה יושב ראש הוועדה, אתה יכול לדרוש, אם יש הסכם, שיונח.
יצחק הרצוג: אני בכלל חושב שזו שערורייה שאין פה אף חבר כנסת מסיעת עצמאות, זה מדבר בעד עצמו.
יצחק הרצוג: אבל סיעת העצמאות היתה צריכה - - -
קריאה: אני אחסוך לך - - -
יצחק הרצוג: אני לא חושב שמנהל הסיעה יכול לדבר מהטריבונה, חברי כנסת מדברים.
יצחק הרצוג: אני קודם כל רוצה לדעת, האם יש איזה שהן הבנות שסיעת העבודה צריכה לדעת לגביהן?
יריב לוין: השאלה נרשמה.
יריב לוין: חבר הכנסת שנאן, אם אתה רוצה להתייחס, בבקשה.
שכיב מוראד שנאן: ההתייחסות פשוטה מאוד, אין שום הסכם.
שכיב מוראד שנאן: אם היה, היינו מניחים אותו באופן מסודר וחוקי.
יצחק הרצוג: לגופו של עניין אני אומר כמה דברים.
יצחק הרצוג: קודם כל, אנחנו רואים את הצעד הזה בחומרה רבה מאוד, שכיב שנאן הוא חבר ומועמד מטעם מפלגת העבודה וסיעת העבודה.
יצחק הרצוג: זו סיעת האם.
יצחק הרצוג: היות וזו סיעת האם, שכיב שנאן היה צריך לעבור לסיעת האם ולהיות חבר בסיעת העבודה בכנסת.
יצחק הרצוג: צר לנו מאוד, אנחנו חושבים שזה לא מטרת התקנון.
יצחק הרצוג: יש לנו בכלל הערות לגבי התקנון בנושא הזה ואני אשמח לשמוע את היועצת המשפטית לגבי הדבר הזה.
יצחק הרצוג: בגדול אני חושב, שזה רק מוציא שם רע לפוליטיקה.
יצחק הרצוג: עכשיו לנושא השני.
יצחק הרצוג: אנחנו הנחנו מכתב שבו אנחנו קובעים נחרצות, שיחידת המימון, בעקבות הצטרפותו של מר שנאן לסיעת העצמאות, אם זה יאושר כאן, לאחר שאנחנו גם ננהל כאן מאבק, צריכה לעבור לסיעת העבודה מכמה טעמים.
יצחק הרצוג: קודם כל, העובדה שהתקנון כדחיקת משנה קובע יכולת להצטרף לסיעת לצורך הצבעה, אין בכך ולא כלום למול הוראות חוק מימון מפלגות.
יצחק הרצוג: לאור העובדה שזה מחייב חקיקה ראשית ולאור העובדה שח"כ בודד לא יכול לקחת אתו את יחידת המימון אלא על פי כללים שנקבעו בחוק שקובעים פיצול של שליש סיעה, אשר על כן, יחידת המימון של מר שנאן צריכה לעבור מיידית - ואני מבקש שוועדת הכנסת תקבל החלטה בעניין הזה – לסיעת העבודה.
יצחק הרצוג: נימקתי את הכול במכתב בצורה מסודרת.
יצחק הרצוג: מר שנאן נבחר על ידי בוחרי העבודה, הוא נבחר על פי חוקת העבודה, הוא נבחר במחוז ששוריין במפלגת העבודה ולכן המימון שייך למפלגת העבודה.
נסים זאב: אפשר לקבל את המכתב?
יריב לוין: אין בעיה, המכתב יופץ.
אורי אורבך: וכל האחרים?
יצחק הרצוג: אני אסביר את ההבדל.
יצחק הרצוג: האחרים היו בפילוג שאושר בוועדת הכנסת לפני שנה.
יצחק הרצוג: זה עבר, לטוב ולרע, חוק מימון מפלגות קובע את זה.
יצחק הרצוג: כאשר מצטרף חבר כנסת שהוא מועמד מטעם מפלגת העבודה, עדיין יחידת המימון שייכת לנו ולא לסיעה המקבלת אותו.
יריב לוין: תודה לחבר הכנסת הרצוג.
יריב לוין: אני מבקש מהיועץ המשפטית את ההתייחסות, אם אפשר בקצרה לשתי הסוגיות שהעלה חבר הכנסת הרצוג.
ארבל אסטרחן: במשפט אני גם רוצה להתייחס לסוגיה שלישית, שהזכיר פה חבר הכנסת החדש לגבי התפטרותו ממקום אחר, כי פשוט היה בלבול בעניין הזה.
ארבל אסטרחן: התפטרותו או אי התפטרותו ממשרד הרווחה לא מעלה ולא מורידה בכלל כי חוק יסוד: הכנסת קובע, שמועמד לכנסת שמתמנה בתקופת מועמדותו, כלומר, מעת הגשת רשימת המועמדים ועד שהוא נכנס לכנסת, בין אם זה בתחילת כהונתה של הכנסת ובין אם זה מאוחר יותר, מתמנה לרשימת תפקידים שמנויה בחוק שמי שמכהן בהם לא יכול להיות חבר כנסת, וביניהם עובד מדינה בדרגות בכירות מסוימות שמנויות בחוק, מועמדותו לכנסת פוקעת.
ארבל אסטרחן: ולכן, אם הוא היה מכהן באחד מאותם תפקידים, הוא היה מפסיק להיות מועמד לכנסת.
ארבל אסטרחן: כפי שנמסר, הוא לא כיהן בתפקיד כזה ולכן מועמדותו לא פקעה.
ארבל אסטרחן: לעניין שבפנינו.
ארבל אסטרחן: בפני ועדת הכנסת מונחת בעצם שאלה אחת והיא שאלת קביעת השתייכותו של חבר הכנסת החדש, חבר הכנסת שכיב שנאן, לסיעה מסיעות הכנסת, לאור העובדה שהסיעה שקמה מרשימת המועמדים שבה הוא היה חבר התפלגה לפני כשנה.
ארבל אסטרחן: שאלת המימון שהעלה כאן חבר הכנסת הרצוג, הגם שהיא נגררת או יש לה קשר - - -
שלום שמחון: חבר הכנסת הרצוג הוא עורך דין מכובד, הוא יודע לקרוא הסכמים, יש הסכמים כאלה עם סיעת העצמאות - - -
יצחק הרצוג: דווקא בגלל זה ההסכם מאפשר את מה שאני טוען, חד משמעית.
שלום שמחון: אני בטוח שחבר הכנסת הרצוג יידע לפרש את ההסכם כפי שהוא.
יצחק הרצוג: לא רק זה, אם צריך גם אלך לבית משפט כדי לבדוק את הסוגיה הזאת.
שלום שמחון: נדמה לי שכבר הלכתם לבית משפט פעם אחת.
יצחק הרצוג: לא, לא הלכנו.
שלום שמחון: מפלגה שרצה לבתי משפט באופן חופשי.
שלום שמחון: רצתם לבית משפט כבר פעם אחת, אתם יכולים לרוץ עוד פעם.
יצחק הרצוג: אנחנו מדברים על המימון וההסכם לא עסק בסוגיה הספציפית הזאת.
שלום שמחון: ההסכם עסק גם בסוגיה הספציפית הזאת, הוא כותב במפורש על כל אפשרות.
שלום שמחון: אגב, אני רוצה שתדע, אם חבר הכנסת שנאן היה מצטרף לעבודה, היינו מקבלים את חצי יחידת המימון, תקרא את ההסכם.
שלום שמחון: אני כל כך נעלב כי אני יודע שאתה עורך דין מוכשר.
שלום שמחון: אתה לא יודע לקרוא הסכם?
יצחק הרצוג: בגלל שאני עורך דין מוכשר אני יודע מה אני אומר.
יריב לוין: אתם מבקשים למנות אותי לבורר?
יצחק הרצוג: דרך אגב, שכיב שנאן הודיע לפני חודש שהוא בטוח יבוא לסיעת העבודה.
יריב לוין: אני רוצה להבהיר שהוא ברור לכולם, שסוגית המימון היא בוודאי לא בסמכותנו כאן ולא אנחנו מכריעים בה.
יצחק הרצוג: אז מהו הפורום המכריע?
ארבל אסטרחן: יושב ראש הכנסת.
יריב לוין: השר לשעבר הרצוג ביקש להעלות את הנושא כאן, בוודאי שלא מנעתי את העניין ממנו אבל נדמה לי שהנושא הוא לא בסמכותנו.
יריב לוין: כפי שהודעתי לחבר הכנסת הרצוג גם לפני הישיבה, הנושא איננו בסמכות ומשכך, נדמה לי שבזה אנחנו יכולים לסכם את ההתייחסות לעניין הזה, אלא אם יש עוד הערה נוספת.
ארבל אסטרחן: המכתב הועבר ליו"ר הכנסת, נעביר אותו גם אלינו ללשכה המשפטית.
נסים זאב: הנושא הכספי הוא לא בסמכותנו?
ארבל אסטרחן: הוא לא בסמכות הוועדה, היא לא קובעת לאן - - -
נסים זאב: זה לא אוטומט ברגע שהוא משתייך למפלגה כזאת או אחרת?
יצחק הרצוג: לא, מה פתאום, לא יכול להיות אוטומט.
יצחק הרצוג: לעמדתנו כן, אבל ניתן תשובה ברורה.
יצחק הרצוג: את משאירה את זה בצריך עיון.
יריב לוין: חבר הכנסת הרצוג, אני לא רוצה לפתוח את העניין הזה.
ארבל אסטרחן: אני רק אסיים את סעיף 10, כפי שאמר יו"ר הוועדה, אנחנו בעצם עושים פה שימוש לראשונה בסעיף חדש בתקנון, אבל הוא לא סוטה ממה שהיה מקובל גם בעבר כי זו לא הפעם הראשונה שנכנס חבר כנסת במהלך הקדנציה לסיעה שהתפלגה קודם לכן.
ארבל אסטרחן: ולכן במקרה כזה, הסעיף המפורש כעת בתקנון אומר שחבר הכנסת החדש רשאי להודיע לוועדת הכנסת בתוך 24 שעות מעת שהוא נהיה חבר כנסת, הודעה אחת בלבד בדבר הסיעה שאליה הוא מבקש להשתייך, שבין חבריה נמנים חברי הסיעה המקורית והאישור יינתן בהתאם להודעתו.
ארבל אסטרחן: זאת אומרת, זה בעצם סעיף שלא משאיר לוועדת הכנסת שיקול דעת.
יצחק הרצוג: לא שהתקדים עסק במישהו הצטרף לסיעת האם, את יודעת את זה?
יצחק הרצוג: ולכן זה לא נוגע למקרה שבו חל - - -
יריב לוין: רבותי, יש תקנון ברור, הוא אושר, לשמחתנו נוסחו ברור לחלוטין ונעשה לא כאשר היה בפנינו מקרה ספציפי אלא זמן רב מראש, במצב שבו אף אחד לא ידע באיזה סיטואציה הוא יעמוד והאם ההסדר הזה יהיה טוב לו או פחות טוב לו בנקודת זמן מסוימת ואני חושב שטוב כך.
יריב לוין: הדבר הזה חסך הרבה בעיות ומאפשר לנו לפעול בידיים נקיות ובדרך פשוטה וברורה ומסודרת.
יריב לוין: אני חושב שעל זה בוודאי לא יכול להיות ויכוח.
יריב לוין: חבר הכנסת מולה בבקשה, בקצרה.
יריב לוין: אני אאפשר לחבר הכנסת זאב כמה משפטים, לשר שמחון לסכם בהתייחסות לדברים שנאמרו ונעבור להצבעה.
שלמה מולה: אדוני, קודם כל תודה רבה.
שלמה מולה: אני מברך את שנאן, ברןך הבא לכנסת ואין לי עניין אישי שכיב שנאן, אני מעריך אותו מאוד.
שלמה מולה: ההתפלגות הזאת, גם של סיעת העצמאות והתקדים שנקבע בכנסת הזאת, היא לא התפלגות אידיאולוגית, היא התפלגות כיסאולוגית, בעצם התפלגות שבאה לרפד את הקואליציה ואת ראש הממשלה.
שלמה מולה: אין בה שום עניין אידיאולוגי אמיתי.
שלמה מולה: חבר הכנסת הרצוג אמר, המעשים האלה מדרדרים את הכנסת ואחר כך אנחנו בוכים ושואלים למה הציבור לא נותן את אמונו בכנסת?
שלמה מולה: זו דוגמה מובהקת לכך שאדם נבחר בטיקט מסוים, בין-לילה אחד מעביר את זה למקום אחר, כל מה שמעניין אותו, להיות רק שר, סגן שר, ותו לא.
שלמה מולה: שום אידיאולוגיה.
שלמה מולה: מה הקשר בין בוחרי מפלגת העבודה, העצמאות, לבין - - -
שלום שמחון: כמו מופז, כמו רוני בר-און, כמו ציפי לבני.
יריב לוין: חבר הכנסת מולה, הרי המפלגה שלך קמה בפילוג בחדר הזה, אז קצת הגינות, באמת.
שלמה מולה: אני אציג את זה בצורה הגונה.
שלמה מולה: תן לי, היושב-ראש לא אמור להפריע לדובר.
יריב לוין: לא, חס וחלילה.
שלמה מולה: אני אגיד את מה שאני חושב.
שלמה מולה: אתם לא תגידו לי מה להגיד.
שלום שמחון: תיקח בחשבון שבעוד מספר שבועות אתה תעמוד בדיוק באותו מצב.
זאב אלקין: בעוד חודשיים.
שלמה מולה: גם אם תהיה התפלגות אידיאולוגית, אין לי שום בעיה.
שלמה מולה: נכון כאשר יש אידיאולוגיה, תפיסת עולם, גם כשיש תפיסת עולם, להתפלג זה נורמלי.
שלמה מולה: אבל להביא את שכיב שנאן ממפלגת העבודה, להבטיח לו להיות סגן שר, להעביר אותו למפלגת העצמאות, שלכל הדעות כל אחד יודע - - -
שכיב מוראד שנאן: זו הוצאת דיבה, מי הבטיח להיות סגן שר?
שלמה מולה: תתבע אותי.
שלמה מולה: אני מציע להגדיר ככה את הסיפור היום.
שלמה מולה: היום אנחנו מעבירים הצעת חוק שהיא סוג מעניין מאוד של נגד צריכת זנות.
שלמה מולה: אני מציע לצרף את הדיון הזה, את הפרשה הזאת, להגדיר אותה כסוג של זנות פוליטית של עצמאות, של ברק באמצעות שכיב שנאן.
יריב לוין: חבר הכנסת זאב, משפט.
נסים זאב: אני שמח ש"קדימה" מתפצלת בגלל האידיאולוגיה שלה, לכל אחד יש את האידיאולוגיה שלו, יש שלושה או ארבעה שמובילים אג'נדה, כל אחד משלו, ובאמת, יבושם לכם.
נסים זאב: כל הנושא הזה לא צריך להיות בוויכוח, הרי השר מתן וילנאי לא היה מתפטר אם היה חושב שמעבירים את חבר הכנסת שכיב שנאן לצד השני, ליריב.
נסים זאב: חד משמעית, אני אומר לך.
יצחק הרצוג: שר החוץ הודיע, שזה אינטרס לאומי שמתן וילנאי יהיה בסין.
נסים זאב: מפלגת העבודה יכולה לכפות על חבר כנסת להיות שייך לחלק שפרש?
נסים זאב: גם בתקופת לבן הארמי, כשהיתה רבקה, אמרו: נקרא לנערה ונשאל את פיה.
נסים זאב: אנחנו קוראים לנער, המכובד, ושואלים אותו, לאן אתה רוצה להשתייך, לאיזה פלג, של מפלגת העבודה או העצמאות?
נסים זאב: הוא רוצה להיות עצמאי, הוא מרגיש יותר עצמאות במפלגה הזאת.
שלמה מולה: איפה אתה רוצה להיות סגן שר?
נסים זאב: לכן אני חושב שהדבר הזה לא צריך להיות בוויכוח.
נסים זאב: לגבי הנושא הכספי, היועצת המשפטית אמרה את עמדתה.
חמד עמאר: רק שני משפטים.
חמד עמאר: אני רוצה לאחל לו בהצלחה ולברך אותו על כניסתו לכנסת.
חמד עמאר: שכיב היה כבר בכנסת והוא יכול לתרום רבות לכנסת.
חמד עמאר: שיהיה לו בהצלחה.
אחמד טיבי: כמה פעמים אני יכול לפגוע בחבר הכנסת שנאן?
אחמד טיבי: כבר מנעתי ממנו פעם אחת להיכנס לכנסת, בכנסת, לא זו אלא בכנסת השבע-עשרה.
אחמד טיבי: האמת היא, אני רוצה לומר לשכיב, מדובר בשחקן חיזוק מצוין וכי שתי הקבוצות רבות עליו.
אורי אורבך: הוא הכדור, הוא לא השחקן.
אחמד טיבי: שכיב לא נשאר שאנן ולכן הוא הצטרף לעצמאות ולא הכריז עצמאות.
אחמד טיבי: למרות מה שעשיתי לך בעבר, אני מאחל לך בהצלחה.
אחמד טיבי: אני לא רוצה להתערב לאיזה סיעה תלך.
יריב לוין: השר שלום שמחון בבקשה, בקצרה.
שלום שמחון: אדוני היושב ראש, חבריי חברי הכנסת, חבר הכנסת יצחק הרצוג, אתה חבר שלי ובכל זאת אני הולך לומר דברים - - -
יצחק הרצוג: אין בעיה, תגיד מה שתגיד.
יצחק הרצוג: אני בטוח ששנאן חתם על האידיאולוגיה של אהוד ברק וצועד לאורו.
שלום שמחון: אתה יודע, כשהתעוררתי אתמול בבוקר וראיתי שהכנסת עוסקת בארבע הדרגות הבכירות, הרי אתה היית שר הרווחה - - -
יצחק הרצוג: לא חלקתי על זה, לא היה לי יד ורגל בהודעה הזאת ותשאל את היועץ המשפטי של הכנסת.
שלום שמחון: לא היה לך יד ורגל, היה לך ראש.
יצחק הרצוג: לא היה לי יד ורגל וראש.
יריב לוין: חבר הכנסת הרצוג, אתה לא נותן לו משפט.
יצחק הרצוג: הוא מעלה טענה חמורה.
שלום שמחון: בוז'י, הייתי מצפה ממך לעלות אתמול בבוקר לרדיו, לעובד מסור - - -
יצחק הרצוג: אני לא עובד אצלך.
שלום שמחון: אתה לא עובד אצלי.
יצחק הרצוג: באתי לשכיב שנאן והודעתי לו את הדבר הזה.
שלום שמחון: די, אני יודע בדיוק מתי הודעת לו.
יצחק הרצוג: נכון, כי לא הייתי מעורב בדבר הזה.
שלום שמחון: אתה מוכן לתת לי להגיד משהו?
שלום שמחון: אני עוד לא אמרתי את המילה האחרונה פה.
שלום שמחון: תאמין לי, אני הולך להגיד פה פצצה, שכדאי שגם אתה תדע אותה.
שלום שמחון: הוא היה עובד שלך, ידעת בדיוק שלא הצלחת להסדיר עבורו אף אחת מהדרגות הבכירות.
שלום שמחון: יכולת להרים טלפון ליועץ המשפטי של הכנסת, להגיד לו, תוריד את הדבר הזה.
יצחק הרצוג: דיברתי עם היועץ המשפטי של הכנסת ואמרתי לו את זה.
יצחק הרצוג: תשאל את איל ינון לפני שאתה מטיח בי דברי אשמה סתם.
יצחק הרצוג: טלפנתי לאיל ינון ואמרתי לו - - -
שלום שמחון: בוז'י, זה לא יעזור לך, אני אגיד פה את האמת.
יצחק הרצוג: לא יעזור לך עם התרגילים האלה.
יצחק הרצוג: אין תרגיל מסריח שאתה לא משתמש בו.
שלום שמחון: יכולת לומר לאיל ינון את הדבר הפשוט, שלא היה צריך להגיע לדרגות בכלל - - -
יצחק הרצוג: אדוני היושב ראש, תזמין את איל ינון.
יצחק הרצוג: איל ינון שלח לו מייל על הדבר הזה.
יצחק הרצוג: איל ינון הוציא הבהרה לשכיב שנאן.
יריב לוין: חבר הכנסת יצחק הרצוג, זה לא פרק בסדרה "הבורר".
יריב לוין: אני לא בורר ביניכם.
שלום שמחון: אני פונה אליך כעורך דין כי אתה יודע לפרש את החוק וזה לא היה צריך להגיע לדרגות.
שלום שמחון: החוק אומר - - -
אחמד טיבי: אבל זה ברור - אין ערבים בשלושת הדרגים הבכירים במדינת ישראל.
יריב לוין: חבר הכנסת שנאן הוא לא ערבי ולכן זה לא אומר כלום לגביו.
דוד רותם: זה עוד כישלון של אחמד טיבי, שיושב בראש ועדה ולא מצליח להכניס דרוזי אחד לשלוש הדרגות הבכירות.
יצחק הרצוג: אגב, הייתי מאוד שמח אם שנאן היה בכיר - - -
שלום שמחון: זו מפלגה שהייתי בה, מפלגה של חוטבי עצים, רק בוז'י יכול להיות שר החוץ, שמחון לא יכול להיות.
שלום שמחון: הרי זו המפלגה, אני אומר את האמת.
שלום שמחון: אתה הרי ידעת את האמת, ידעת שמישהו היה מוצב ברשימת הבחירות לכנסת ואושר על ידי ועדת הבחירות המרכזית, לא רלוונטי כל מה שקרה אתו אחורה.
שלום שמחון: אני מצפה שמתישהו יושב ראש ועדת הכנסת יפרש את החוק כפי שהיה צריך ולא היה צריך לרוץ לתרגילים המסריחים שלך.
שלום שמחון: אלא מה, בעודכם עסוקים בספינים המטורפים למנוע משכיב שנאן להיות חבר בסיעת העצמאות בכנסת ישראל ולמנוע ממנו את הכנסת, הוא ישב אצלי בבית אתמול בבוקר, אני אפילו לא סיפרתי לו, מספר לו את זה פעם ראשונה, בעודכם ביד אחת מנסים לדחות את שכיב שנאן, פלג אחר של העבודה אומר, תעשה מאמץ ששכיב יהיה בכנסת כי אנחנו לא רוצים את מרצינאו כי זה מחליש את שלי בכנסת.
שלום שמחון: אנחנו לא רוצים את זה.
שלום שמחון: אני אומר לך את האמת, אמרו: אנא, תצילו אותו ממרציאנו.
שלום שמחון: אם היה מדובר בליבוביץ, לא היתה שום בעיה.
שלום שמחון: לא הבטחנו לשכיב שנאן שום דבר.
יצחק הרצוג: אתה מגן על ערוותך ועל הביזיון במהלך הזה.
שלום שמחון: אני רוצה שתדע את האמת, אין שום ביזיון.
שלום שמחון: משפט אחרון, לפני מספר שבועות נפגשתי עם חבר הכנסת שכיב שנאן בבית קפה בנהריה, הודעתי לו שמתן וילנאי עומד להיות שגריר בסין.
שלום שמחון: הוא מייד ענה לי לאן הוא מצטרף.
שלום שמחון: שום דבר לא הובטח לו.
שלום שמחון: זה מיותר לחלוטין.
יצחק הרצוג: אני רק אומר למען הפרוטוקול, אני לא רוצה להתפלמס עם שלום שמחון.
יצחק הרצוג: שני דברים, קודם כל, שכיב שנאן הוא חבר שלי הרבה מאוד שנים, אפילו יותר משלום שמחון.
יצחק הרצוג: יש הבדל בין זה למעשה.
יצחק הרצוג: המעשה הזה הוא חמור ולא יעזור שום תרגיל ואיזה ספין דרמטי על משהו שלא היה ולא נברא.
יצחק הרצוג: בי"ת, כולנו מבינים שהאידיאולוגיה של אהוד ברק היא כל כך חזקה שלאורו נלך.
דוד רותם: חבר הכנסת שכיב שנאן, אם לא הבטיחו לך כלום אז אתה פראייר.
דוד רותם: במפלגה הזאת כל אחד יכול להיות שר.
יריב לוין: אני רוצה לסכם ולומר כך, קודם כל אני מזכיר לכולם, שכולכם נבחרתם בסופו של דבר תחת אהוד ברק, את זה צריך לזכור.
יצחק הרצוג: תחת רשימת מפלגת העבודה.
יריב לוין: אני רוצה לומר, שאני מאחל בכל לבי לחבר הכנסת לשעבר מרציאנו, שיזכה ויכהן גם בכנסת הזאת, כמובן רק בנסיבות טובות, אבל שיזכה ויכהן בכנסת הזאת, אני חושב שיש לו הרבה מה לתרום.
יריב לוין: אני מקווה ומשוכנע שכולם כאן שותפים להערכה כלפיו, ושלא בטובתו ובהיעדרו כאן, אני חושב שבוודאי אין שום מקום לומר או להטיל איזשהו דופי בחבר הכנסת לשעבר מרציאנו ואני בטוח שאם הוא יצטרף לכנסת זה יהיה לברכה.
יריב לוין: מכאן אני עובר להצבעה בבקשה של חבר הכנסת שכיב שנאן לאשר את בקשתו להשתייך לסיעת העצמאות, מי בעד הבקשה.
יריב לוין: בעד – 9
יריב לוין: נמנעים – 1
יריב לוין: ברוב של תשעה מול שני מתנגדים ונמנע אחד, אני קובע שחבר הכנסת שכיב שנאן ישתייך לסיעת העצמאות.
יריב לוין: אני מאחל לו הרבה הצלחה.
יריב לוין: על סדר יומנו שלושה נושאים: הנושא הראשון – נאום נשיא קרואטיה במליאת הכנסת ביום 15 בפברואר 2012.
יריב לוין: בהתאם לסעיף 22 לתקנון הכנסת אנחנו מתבקשים לאשר את נאומו של נשיא קרואטיה שאמור להיות בשפה האנגלית ומלווה בתרגום סימולטני.
יריב לוין: אמנם הייתה איזושהי תקלה, וההזמנות כבר יצאו, אבל אנחנו בכל אופן באופן פורמלי מחויבים לאשר את הנושא הזה תוך סיכום עם מזכירת הכנסת שמכאן ולהבא יהיה ניסיון להקפיד על כך שהנושא יובא לאישור מבעוד מועד וטרם שמוצאות הזמנות, ואנחנו נצא מועמדים בפני עובדה שהיא כמעט מוגמרת.
יריב לוין: בעד הבקשה – רוב
יריב לוין: הבקשה לעניין הנאום אושרה פה-אחד.